เมเจอร์ฯเปิดบริการ “Major Delivery” ส่งตรงความอร่อยป๊อปคอร์นพรีเมี่ยมถึงบ้าน
เมเจอร์ฯเปิดบริการ “Major Delivery” ส่งตรงความอร่อยป๊อปคอร์นพรีเมี่ยมถึงบ้าน
เมเจอร์ฯเปิดบริการ “Major Delivery” ส่งตรงความอร่อยป๊อปคอร์นพรีเมี่ยมถึงบ้าน
2 เม.ย. 2563

บริษัท เมเจอร์ ซีนีเพล็กซ์ กรุ๊ป  จำกัด (มหาชน) หรือ MAJOR ​หลังจากปิดให้บริการโรงภาพยนตร์เป็นการชั่วคราวตามมาตรการของรัฐบาลเพื่อลดและป้องกันการแพร่ระบาดของเชื้อไวรัสโควิด-19 ทำให้ลูกค้าที่ชอบป๊อปคอร์นถามหาด้วยความคิดถึงรสชาติความหอมอร่อยของป๊อปคอร์นพรีเมี่ยมที่อร่อยไม่เหมือนใคร เมเจอร์ ซีนีเพล็กซ์ กรุ้ป จึงเปิดให้บริการสั่งซื้อป๊อปคอร์น กลับบ้านผ่านแอปพลิเคชั่นสั่งอาหารออนไลน์ ในชื่อ “Major Delivery”
โดยได้ร่วมกับ ผู้ประกอบธุรกิจ Food Delivery ชั้นนำอย่าง Grab Food, LINE MAN X Wongnai และ FOOD PANDA พร้อมจัดส่งป๊อปคอร์นสดใหม่จากโรงภาพยนตร์ส่งตรงให้รับประทานได้ถึงบ้าน มีให้เลือกสั่งซื้อได้ 3 แบบ ดังนี้
Pop Corn Supersize ป๊อปคอร์น ถังใหญ่ ขนาด 355 ออนซ์ ราคาถังละ 300 บาท, Pop Corn To Go ป๊อปคอร์นในถุงซิปล็อค ขนาด 75 ออนซ์ ราคา 200 บาท และ Pop Star ป๊อปคอร์นพรีเมียมบรรจุในกระป๋อง ขนาด 60 ออนซ์ ราคา 120 บาท สามารถซื้อได้ตั้งแต่วันที่ 1 เมษายน 2563 เป็นต้นไป ตั้งแต่เวลา 12.00-17.00 น.ที่ โรงภาพยนตร์ในเครือเมเจอร์ ซีนีเพล็กซ์ กรุ้ป 5 สาขาสแตนด์อะโลน ได้แก่ เมเจอร์ ซีนีเพล็กซ์ สาขาปิ่นเกล้า, สุขุมวิท-เอกมัย, รัชโยธิน, รังสิต และ เอสพลานาด ซีนีเพล็กซ์ งามวงศ์วาน-แคราย ด้วยโปรโมชั่นส่งฟรีจาก LINE MAN X Wongnai และ FOOD PANDA สำหรับลูกค้าที่อยู่ในพื้นที่ใกล้เคียงสาขาในระยะ 5 กิโลเมตร ส่วน Grab Food ให้บริการเพียง 3,000 สิทธิ์แรกเท่านั้น